
                                                             
MESTO NITRA
	
Mestský úrad v Nitre


Všetkým záujemcom							
								


Váš list číslo/zo dňa		Naše číslo		Vybavuje/linka		Nitra
                                                                              M.Daniš/+421 37 6502 270      3.8.2022


Vec: Výzva na predloženie cenovej ponuky

Názov zákazky: „Servis a opravy multifunkčných zariadení“
Typ zákazky: Civilná zákazky s nízkou hodnotou na poskytnutie služieb.
Podľa zákona č. 343/2015 z. o verejnom obstarávaní.

1. Identifikácia verejného obstarávateľa:

Názov: 	 Mesto Nitra
Adresa:	 Štefánikova trieda 60,  950 06 Nitra
IČO:       00308307
IČ DPH: SK2021102853

Kontaktná osoba:

Vo veciach predmetu zákazky – Roman Stolárik; +421 37 6502 302; 0911 510 290; Roman.Stolarik@msunitra.sk

Vo veciach procesu zadávania zákazky - Ing. Miroslav Daniš; +421 37 6502 270; danis.miroslav@msunitra.sk

2. Opis predmetu zákazky:

Predmetom  zákazky je  zabezpečenie údržby a servisu 11 ks multifunkčných tlačiarenských zariadení vo vlastníctve verejného obstarávateľa a to za podmienok uvedených v návrhu zmluvy.

Zoznam kopírovacích zariadení:
	Typ zariadenia
	Aktuálny počet výtlačkov

	KM bizhub C368
	779 803

	KM bizhub C368
	46 557

	KM bizhub C258
	137 051

	KM bizhub C368
	274 622

	KM bizhub C458
	239 660

	KM bizhub C368
	85 943

	KM bizhub C368
	119 640

	KM bizhub C258
	183 076

	KM bizhub C300i
	63 367

	KM bizhub C300i
	93 739

	KM bizhub C368
	60 641



Predpokladané množstvo výtlačkov na základe predošlých skúseností:

Čiernobiele výtlačky – 1 510 353 strán formátu A4 za 48 mesiacov.
Farebné výtlačky- 614 610 strán formátu A4 za 48 mesiacov.

Formát A3 = 2 x formát A4

CPV kód:

503 000 00-8 Opravy, údržba a súvisiace služby týkajúce sa osobných počítačov, kancelárskeho  
                       vybavenia, telekomunikačného a audiovizuálneho vybavenia;
503 100 00-1 Údržba a opravy kancelárskych strojov.

Bližšie podmienky dodania sú súčasťou návrhu zmluvy, ktorá je prílohou tejto výzvy.

3.Typ zmluvy:

Zmluva o poskytovaní servisu kopírovacích zariadení podľa § 269 ods. 2 zákona č. 513/1991 Zb. Obchodného zákonníka.

4.Miesto poskytovania služby:

Štefánikova tr. 60, Nitra, budova Mestského úradu Nitra a budova Turistického informačného centra v Nitre, Štefánikova trieda 1, Nitra.

5. Rozsah ponuky – predpokladaná hodnota zákazky:

Predpokladaná hodnota zákazky: do 45 300,- EUR bez DPH.

6. Variantné riešenia a možnosť rozdelenia zákazky:

Ponuka s variantným riešením nebude prijatá.
Uchádzač predloží ponuku na celý súbor predmetu zákazky podľa prílohy č. 3 tejto výzvy – výkaz cenovej ponuky.


7. Lehota dodania:

 Lehota platnosti zmluvy, ktorá bude výsledkom verejného obstarávania bude 48 mesiacov odo dňa nadobudnutia jej účinnosti, alebo do vyčerpania finančného limitu 45 000,- EUR bez DPH podľa toho, ktorá z uvedených skutočností nastane skôr.


8. Lehota na predloženie ponuky do:

17.08.2022 do 10:00 hod.

Po uplynutí tejto lehoty nebude ponuka prijatá.

Ponuky možno predložiť výhradne elektronicky v systéme JOSEPHINE (http://www.josephine.probiz.com).

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia  na doméne https://josephine.proebiz.com.
Verejný obstarávateľ bude pri komunikácii s uchádzačmi resp. záujemcami postupovať prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania. 
Verejný obstarávateľ odporúča záujemcom/uchádzačom, aby si prečítali zverejnený manuál JOSEPHINE (https://josephine.proebiz.com) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov). 

9. Podmienky účasti:

- Osobné postavenie
a) podľa § 32 ods.1 písm. e) zákona o verejnom obstarávaní musí uchádzač preukázať, že je oprávnený poskytovať službu ako je predmet zákazky.
Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení poskytovať službu, ktorý zodpovedá predmetu zákazky.

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
     Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením (Príloha č. 2).

· Ekonomické a finančné postavenie
Nepožaduje sa.

· Technická alebo odborná spôsobilosť
Uchádzač musí byť autorizovaným servisom Konica Minolta o čom v ponuke predloží doklad.

10. Náležitosti ponuky:

Predmetom cenovej ponuky je:
Predmetom ponuky bude uvedenie ceny servisných služieb uvedenej s DPH a bez DPH a sadzba DPH, v prípade že uchádzač nie je plátca DPH na túto skutočnosť upozorní v ponuke a uvedie cenu celkom. Ceny musia byť uvedené vrátane dopravy a všetkých nákladov na servis (okrem potrebných náhradných dielov, ktoré nie je možné predpokladať).
Tvorba ceny: 

a) mesačný servisno-materiálový paušál (nezahŕňa žiadne predplatené strany) ............ EUR vrátane DPH
b) cena za každú vyhotovenú stranu čiernobielu A4                                                 ............ EUR vrátane DPH
c) cena za každú vyhotovenú stranu farebnú A4                                                      ............ EUR vrátane DPH
[bookmark: _GoBack]
Celková cena zákazky bude vyčíslená ako súčet súčinov množstva servisovaných zariadení (11 ks) s mesačný servisno-materiálový paušál a dobou trvania zmluvy (48 mesiacov), predpokladaného množstva ČB výtlačkov (1 510 355 strán) a ceny za každú vyhotovenú ČB stranu A4, predpokladaného množstva farebných výtlačkov (614 610 strán) a ceny za každú vyhotovenú farebnú stranu A4.

Vzorec pre výpočet celkovej ceny:

Celková cena = ((11 x a) x 48) + (1 510 353 x b) + (614 610 x c)

Ponuka musí byť predložená v slovenskom/českom jazyku prípadne úradne preložená do slovenského jazyka.

Ponuka musí bezpodmienečne obsahovať:

1. Vyplnené a podpísané Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha č.1);

2. Vyplnené a podpísané Čestné vyhlásenie podľa § 32 ods. 1 písm. f) zákona o verejnom obstarávaní (Príloha č. 2);

3. Podpísaný Návrh uchádzača na plnenie kritérií – kompletne vo všetkých položkách vyplnený výkaz, ktorý je prílohou tejto výzvy na predloženie ponuky. (Príloha č. 3);

4. Doplnený a podpísaný Návrh zmluvy. (Príloha č. 4);

5. Doklad, že uchádzač je autorizovaným servisom Konica Minolta.

11. Vyhodnotenie ponúk:

Otváranie a vyhodnocovanie ponúk sa uskutoční v sídle verejného obstarávateľa. 
Po vyhodnotení predložených ponúk  bude úspešnému uchádzačovi oznámené, že jeho ponuka sa prijíma  a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.  

12. Kritériá na vyhodnotenie ponúk:

Celková cena za celý predmet zákazky v EUR vrátane DPH.

(Poznámka: u plátcu DPH sa hodnotí cena vrátane DPH, u neplatcu DPH sa hodnotí cena celková.)

13. Elektronická aukcia: 

Elektronická aukcia sa nepoužije.	

14. Dôvody na zrušenie súťaže:

- nebola predložená ani jedna ponuka
- ani jeden uchádzač nesplnil podmienky  „Výzvy“
- zmenili sa okolnosti, za ktorých bola súťaž vyhlásená

15. Ďalšie informácie:

Verejný obstarávateľ neposkytne zálohovú platbu.
Ďalšie informácie sú uvedené v Návrhu zmluvy o poskytnutí služieb, ktorá je prílohou č. 4 tejto výzvy.


V Nitre dňa 3.8.2022

Vypracoval: Ing. Miroslav Daniš, referent pre verejné obstarávanie MsÚ Nitra

Príloha: č. 1 – Identifikačné údaje uchádzača;
           č. 2 – Čestné vyhlásenie;
           č. 3 – Návrh na plnenie kritérií - výkaz cenovej ponuky;
           č. 4 – Návrh zmluvy.

